cyanic-selkie/wikianc huggingface dataset:
সীতা উপনিষদ
বিষয়বস্ত
পাঠ্যটি তাঁর উৎসের পৌরাণিক উপাদানে বুনছে। পাঠ্যটি দাবি করে, তিনি লাঙলের ডগায় প্রকৃতি বা প্রকৃতির সাথে তার যোগসূত্রের প্রতীক হিসেবে আবির্ভূত হন, যা সমস্ত জীবকে খাওয়ায় এবং পুষ্টি দেয়। তিনি সব বিস্তৃত। পাঠ্য জোর দেয় যে তিনি সমস্ত বিশ্বের সবকিছু আলোকিত করে। "সময়ের চাকা এবং মহাবিশ্বের চাকা" তার মূর্তি। বিবর্তন ও সংরক্ষণ তার উপহার, তিনি প্রচুর বৃক্ষ।
তিনি হলেন লক্ষ্মী, তার সিংহ সিংহাসনে যোগিনীরূপে উপবিষ্ট। মহাবিশ্ব সুন্দরে পূর্ণ, উপনিষদ বলে, এবং সমস্ত সৌন্দর্য তিনি, তিনি একা।
সীতা উপনিষদ বলছে, বেদ তারই, এবং তিনি তিন দেবীর রূপ দিয়েছেন: শ্রী (সমৃদ্ধির দেবী, লক্ষ্মী), ভূমি (মাতৃভূমি), এবং নীলা (ধ্বংসের দেবী)। তার এই প্রকাশগুলি, যথাক্রমে সত্ত্ব, রজঃ ও তমঃ হিসাবে গুণের সাংখ্য তত্ত্বের সাথে মিলে যায় এবং বেদের শ্রী-সূক্ত, ভু-সূক্ত ও নীলা-সূক্ত স্তোত্রে যথাক্রমে বৈষ্ণবধর্মের ঐতিহ্যে পাওয়া যায়।
পাঠ্যটি বলে, সীতা হলেন পরম দেবী, অ-দ্বৈত ব্রহ্ম (চূড়ান্ত বাস্তবতা), সত্তা (আধ্যাত্মিকতা), এবং অভিজ্ঞতামূলক বাস্তবতার বস্তুগত কারণ।
ভারতের স্থাপত্য
250px|thumb|গোপুরম নামে পরিচিত [[দ্রাবিড় স্থাপত্য|দ্রাবিড় মন্দির দ্বার]] thumb|right|300px| [[সোমনাথ মন্দির, ১৮৬৯]] thumb|200px|[[তাজমহল – একটি ইউনেস্কো বিশ্বঐতিহ্য ভবন – পত্নী মুমতাজ মহলের স্মৃতিতে শাহজাহান কর্তৃক নির্মিত।]] thumb|200px|right|[[রণকপুর জৈন আদিনাথ মন্দিরের অঙ্গসজ্জা]]
ভারতীয় স্থাপত্য ভারতের ইতিহাস সংস্কৃতি ও ধর্মব্যবস্থা থেকে সঞ্জাত। সময়ের সঙ্গে সঙ্গে ভারতীয় স্থাপত্য উন্নতি লাভ করেছে এবং ভারতের বহুসহস্রাব্দ-প্রাচীন ইতিহাসে বিশ্বের বিভিন্ন অঞ্চল ও দেশের সঙ্গে সাংস্কৃতিক আদানপ্রদানের সুবাদের একাধিক বহিঃপ্রভাবকে সাঙ্গীকৃত করেছে। যে স্থাপত্যরীতি ভারতে অনুশীলিত হয় তা দেশের প্রতিষ্ঠিত ঐতিহ্য ও বহিরাগত সাংস্কৃতিক সংযোগের পরীক্ষানিরীক্ষা ও প্রয়োগের ফসল।
প্রাচ্য সভ্যতা প্রাচীন হলেও আধুনিক ভারত রাষ্ট্রে বিভিন্ন সমকালীন মূল্যবোধেরও প্রতিফলন দেখা যায়। ১৯৯১ সালের অর্থনৈতিক সংস্কারের পর যখন ভারত বিশ্ব অর্থনীতির সঙ্গে আরও ঘনিষ্ঠ সূত্রে আবদ্ধ হয় তখন দেশের নগরাঞ্চলীয় স্থাপত্যের চরম উন্মেষ ঘটে। বর্তমান যুগেও ঐতিহ্যশালী বাস্তুশাস্ত্র ভারতের স্থাপত্যে গভীর প্রভাব বিস্তার করে থাকে।
যোকেবদ
যোকেবদ (יוֹכָבֶד Yōḵeḇeḏ বা יוֹכֶבֶד ''Yōḵāḇeḏ"; يوكابد بنت لاوي; Ιωχαβέδ) ছিলেন পুরাতন নিয়ম অনুসারে লেবির কন্যা এবং মরিয়ম, হারোণ ও মোশির মা। তিনি ছিলেন অম্রমের স্ত্রী ও পিসী। তাঁর জীবন সম্পর্কিত কোনো বিস্তারিত বিবরণ পাওয়া যায় না। যিহূদী কিংবদন্তি অনুসারে মোশির মাকে তিবেরিয়া কুলমাতার সমাধিতে সমাহিত করা হয়।
ইহুদি রব্বিদের সাহিত্যে
তালমুদের কিছু রব্বি শিফ্রাহর সাথে যোকেবদকে সনাক্ত করেছেন, তিনি বুক অফ এক্সোডাস এ বর্ণিত ধাত্রীদের মধ্যে একজন, নতুন জন্মগ্রহণকারী ছেলে সন্তানদের হত্যা করার জন্য ফেরাউনের আদেশ দিয়েছিল। এটি সনাক্ত করার সময় রব্বিরা সেই বংশগুলি ব্যাখ্যা করে যা বুক অফ এক্সোডাস এ ঈশ্বর ধাত্রীদের ক্ষতিপূরণ হিসাবে বর্ণনা করেছ ে যা যাজকত্ব ও রাজকীয়দের মতো ছিল; এই বংশগুলিকে তালমুদিক রব্বীরা যথাক্রমে যোকেবদের পুত্র- যথাক্রমে মুসা এবং হারুনের রূপকধর্মী হিসাবে ব্যাখ্যা করেছেন।
ইসলামিক দৃষ্টিতে
ইসলামী নবী মুহাম্মদের মা আমিনার গর্ভাবস্থাকালীন অস্বাভাবিক ঘটনার গল্পগুলি যোকেবদ যখন মুসাকে বহন করছিলেন তখন তাঁর একই রকম অভিজ্ঞতার সাথে তুলনা করা হয়েছে। এই তুলনার তাত্পর্য হিব্রু ঐতিহ্যের সাথে আরবি লোককাহিনীর সম্বন্ধ থেকে উত্স বোঝা যায়।
জনপ্রিয় সংস্কৃতিতে
দ্য টেন কমান্ডমেন্টস চলচ্চিত্রে তাকে "যোশেবেল" বলে সম্বোধন করা হয়েছে।
চরিত্রটি 'জোসেভেদ' নামে দ্য প্রিন্স অব ইজিপ্ট এর সংক্ষিপ্তসারে উপস্থাপিত হয় এবং এটি ইজরায়েলের প্রয়াত কণ্ঠশিল্পী অফ্রা হাজা দ্বারা চিত্রিত (এবং সাদৃশ্য) হয়। চলচ্চিত্রে যখন তিনি মুসাকে বহকারি ঝুড়ি নদীর তীরে রাখেন এবং "কোথাও তিনি মুক্ত থাকতে পারেন" বলে মুসাকে রক্ষার জন্য নদীকেও অনুরোধ করেছিলেন তখন তিনি শিশু মুসাকে একটি ঘুমপাড়ানি গান শুনান। অফ্রা চলচ্চিত্রটির ডাবিংয়ের জন্য ১৮ টি ভাষায় (তার মূল হিব্রু সহ) ঘুমপাড়ানি গানটি গেয়েছেন।
টীকা
<references group="lower-alpha" />
ভেঙ্কটেশ প্রসাদ
বাপু কৃষ্ণরাও ভেঙ্কটেশ প্রসাদ (ವೆಂಕಟೇಶ್ ಪ್ರಸಾದ್; জন্ম: ৫ আগস্ট, ১৯৬৯) কর্ণাটকের বেঙ্গালুরুতে জন্মগ্রহণকারী সাবেক ভারতীয় আন্তর্জাতিক ক্রিকেটার। বর্তমানে তিনি ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোরের বোলিং কোচের দায়িত্ব পালন করছেন। ভারত ক্রিকেট দলের অন্যতম সদস্য ছিলেন তিনি।
দলে তিনি মূলতঃ বোলারের দায়িত্ব পালন করেছেন ভেঙ্কটেশ প্রসাদ। ডানহাতে মিডিয়াম-ফাস্ট বোলিংয়ের পাশাপাশি নিচেরসারিতে ডানহাতে ব্যাটিংয়ে পারদর্শিতা দেখিয়েছেন তিনি।
খেলোয়াড়ী জীবন
প্রসাদ তার সমগ্র খেলোয়াড়ী জীবনে ৩৩ টেস্টে অংশ নেন। ৩৫ গড়ে ৯৬ উইকেট পান তিনি। সীম বোলিংয়ে যথেষ্ট কার্যকারিতা দেখিয়েছেন। ৭ জুন, ১৯৯৬ তারিখে ইংল্যান্ডের বিপক্ষে তার টেস্ট অভিষেক হয়। একসময়কার ভারতীয় বোলিং স্তম্ভ জাভাগাল শ্রীনাথের সাথে বোলিং জুটি গড়ে স্মরণীয় হয়ে আছেন।
ডিসেম্বর, ১৯৯৬ সালে দক্ষিণ আফ্রিকা সফরে যান। ডারবান টেস্টে ১০ উইকেট পান। ১৯৯৯ সালে সফরকারী পাকিস্তানের বিপক্ষে নিজস্ব সেরা বোলিং পরিসংখ্যান গড়েন ৬/৩৩। চেন্নাইয়ের ঐ টেস্টের এক পর্যায়ে শূন্য রানে ৫ উইকেট পেয়েছিলেন।
ক্রিকেট বিশ্বকাপ
১৯৯৬ সালের ক্রিকেট বিশ্বকাপে দলের অন্যতম সদস্য মনোনীত হন। এ প্রতিযোগিতায় তার সেরা মুহূর্ত অতিবাহিত হয়। পাকিস্তানের উদ্বোধনী ব্যাটসম্যান আমির সোহেল তার বল থেকে বাউন্ডারী হাঁকালে পরের বলেই তাকে পরিষ্কার বোল্ড করে দেন তিনি। ক্রিকেটবোদ্ধাদের অভিমত, এর ফলেই খেলার মোড় ভিন্ন দিকে প্রবাহিত হয়ে যায়। খেলায় তিনি নির্ধারিত ১০ ওভারে ৩/৪৫ লাভ করেন। প্রসাদ তার ধীরগতির বোলিংয়ের জন্য পরিচিত এবং বিশ্ব ক্রিকেট অঙ্গনে অন্যতম সূচনাকারী।
১৯৯৬-৯৭ মৌসুমে তার সেরা সময় কাটে। ১৫ টেস্টে ৫৫ উইকেট এবং ৩০ ওডিআইয়ে ৪৮ উইকেট তুলে নেন তিনি। সমগ্র খেলোয়াড়ী জীবনে আঘাতপ্রাপ্তি তার সঙ্গী ছিল। ২০০১ সালে শ্রীলঙ্কা সফরে সর্বশেষ টেস্টে অংশ নেন। এ সফর শেষে তাকে দল থেকে বাদ দেয়া হয়। এরপর দলে ফেলার চেষ্টা চালালেও সফলকাম হননি। ফলশ্রুতিতে, মে, ২০০৫ সালে সকল স্তরের ক্রিকেটকে বিদায় জানান তিনি। তবে কর্ণাটক দলকে দুইবার রঞ্জী ট্রফি বিজয়ে প্রভূতঃ সহায়তা করেছিলেন।
অবসর
জানুয়ারিতে ভারত অনূর্ধ্ব-১৯ দলের কোচ মনোনীত হন। ২০০৬ সালের অনূর্ধ্ব-১৯ ক্রিকেট বিশ্বকাপের রানার্স-আপ ভারত দলেরও কোচের দায়িত্বে ছিলেন।
২০০৭ থেকে ২০০৯ সময়কালে ভারত ক্রিকেট দলের বোলিং কোচ হিসেবে দায়িত্ব পালন করেছেন। ২০০৭ সালের ক্রিকেট বিশ্বকাপে দলের শোচনীয় ফলাফলের পর তাকে ভারত দলের বোলিং কোচের দায়িত্ব দেয়া হয়। মে মাসে দলকে নিয়ে বাংলাদেশ সফরে যান। তিন বছর পর ১৫ অক্টোবর, ২০০৯ তারিখে ফিল্ডিং কোচ রবিন সিং-সহ তাকে বিসিসিআই বরখাস্ত করে। তবে, অপ্রত্যাশিতভাবে তাদের এ বরখাস্তের বিষয়ে কোনরূপ কারণ দেখানো হয়নি। এরপর থেকে ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোরের বোলিং কোচের দায়িত্বে রয়েছেন।
অনিল বাগচীর একদিন (চলচ্চিত্র)
অনিল বাগচীর একদিন ২০১৫ সালে মুক্তিপ্রাপ্ত একটি বাংলাদেশের স্বাধীনতা যুদ্ধভিত্তিক চলচ্চিত্র। হুমায়ূন আহমেদ রচিত একই নামের উপন্যাস অবলম্বনে চলচ্চিত্রটি পরিচালনা করেছেন মোরশেদুল ইসলাম। চলচ্চিত্রটি প্রযোজনা করেছে বেঙ্গল ক্রিয়েশনস। এ ছবিতে অনিল বাগচীর চরিত্রে অভিনয় করেছেন নবাগত অভিনেতা আরেফ সৈয়দ। এছাড়া অন্যান্য চরিত্রে রয়েছেন গাজী রাকায়েত, তৌফিক ইমন, জ্যোতিকা জ্যোতি, ফারহানা মিঠু, এবং মিশা সওদাগর।
ভেঙ্কটেশ প্রসাদ
সম্মাননা
১৯৯৭ সালে সিয়েট কর্তৃক বর্ষসেরা আন্তর্জাতিক ক্রিকেটার পুরস্কারে ভূষিত হন। ২০০০ সালে অর্জুন পুরস্কারে ভূষিত হন।
অনিল বাগচীর একদিন (চলচ্চিত্র)
মুক্তিযুদ্ধের দিনগুলোর অনিশ্চয়তা, মানবিকতা, স্বপ্ন, সম্প্রীতি প্রভৃতি অণুষঙ্গকে সার্থকভাবে ফুটিয়ে তোলা এই শক্তিশালী উপন্যাস অবলম্বনে মোরশেদুল ইসলাম নির্মাণ করেছেন 'অনিল বাগচীর একদিন'। এর আগে তিনি খেলাঘর (২০০৬) এবং আমার বন্ধু রাশেদ (২০১১) নামে দুটি মুক্তিযুদ্ধ ভিত্তিক চলচ্চিত্র নির্মাণ করেন।
ভেঙ্কটেশ প্রসাদ
সম্মাননা
ব্যক্তিগত জীবনে বিবাহিত ভেঙ্কটেশ প্রসাদ, জয়ন্তী প্রসাদ নাম্নী এক রমণীর পাণিগ্রহণ করেন। পৃথ্বী নামে তাদের এক পুত্রসন্তান রয়েছে।
অনিল বাগচীর একদিন (চলচ্চিত্র)
অনিল বাগচীর একদিন চলচ্চিত্রটি উদ্বোধনী প্রদর্শনী হয় ২০১৫ সালের অক্টোবরে শ্রীলঙ্কার কলম্বো আন্তর্জাতিক চলচ্চিত্র উৎসবে এবং পরে ২০১৫ সালের ১১ ডিসেম্বর মুক্তি পায়। ছবিটি ২০১৫ সালে ২৩ ডিসেম্বর কলকাতায় উপ হাইকমিশনে এবং ২০১৬ সালের ২৮ মে কানাডায় মন্টিয়লে প্রদর্শিত হয়। ছবিটি ৪০তম জাতীয় চলচ্চিত্র পুরস্কারে যৌথভাবে শ্রেষ্ঠ চলচ্চিত্র ও শ্রেষ্ঠ পরিচালক পুরস্কারসহ ছয়টি বিভাগে পুরস্কৃত হয় এবং ১৮তম মেরিল-প্রথম আলো পুরস্কারে তিনটি মনোনয়নের মধ্যে দুটি বিভাগে পুরস্কৃত হয়।
সঙ্গীত
'অনিল বাগচীর একদিন' চলচ্চিত্রের সঙ্গীত পরিচালনা করেছেন সানি জুবায়ের। ছবিতে তিনটি গান রয়েছে। দুটি গানের কথা লিখেছেন পান্থ প্রসাদ। এছাড়া রবীন্দ্রনাথ ঠাকুরের "আজ জ্যোৎস্না রাতে সবাই গেছে বনে" গানটি ব্যবহার করা হয়েছে। গানে কণ্ঠ দিয়েছেন প্রিয়াংকা গোপ এবং জ্যোতিকা জ্যোতি।
মুক্তি ও প্রদর্শনী
অনিল বাগচীর একদিন চলচ্চিত্রটির উদ্বোধনী প্রদর্শনী হয় ২০১৫ সালের অক্টোবর মাসে শ্রীলঙ্কার কলম্বো আন্তর্জাতিক চলচ্চিত্র উৎসবে। ১৩ নভেম্বর গল্পটির লেখক হুমায়ূন আহমেদের জন্মবার্ষিকী উপলক্ষ্যে ১৩ নভেম্বর বাংলাদেশে স্টার সিনেপ্লেক্সে প্রিমিয়ার হয়। পরে ১১ ডিসেম্বর বাংলাদেশে ১১টি প্রেক্ষাগৃহে মুক্তি পায়। ছবিটি ২০১৫ সালের ২৩ ডিসেম্বর কলকাতার বাংলাদেশ উপ হাইকমিশন একটি বিশেষ প্রদর্শনীর আয়োজন করে। ২০১৬ সালের ২৮ মে কানাডায় মন্টিয়লে কোটদেনেইজের একটি হলে বাঙালি সংস্কৃতি পরিষদের আয়োজনে প্রদর্শিত হয়।
সমালোচকদের প্রতিক্রিয়া
বাংলা ট্রিবিউন-এর শেরিফ আল সায়ার ছবিটির প্রশংসা করে বলেন, "উপন্যাস থেকে তুলে রূপালি পর্দায় ‘অনিল’ চরিত্রটিকে পুনরায় প্রাণ দিতে শতভাগ সফল হয়েছেন মোরশেদুল ইসলাম।" তিনি অনিল বাগচীর ভূমিকায় আরেফ সৈয়দের অভিনয় সম্পর্কে বলেন, "হুমায়ূন আহমেদ তার কলমে যে অনিলের গল্প বলেছিলেন, হুবহু তাকেই যেন পর্দায় তুলে এনেছেন মোরশেদুল ইসলাম।" তবে তিনি অনিলের বাবার ভূমিকায় সুরেশ বাগচীর এবং কর্নেল এলাহীর ভূমিকায় মিশা সওদাগরের চরিত্র দুটি অত্যন্ত দুর্বল ছিল বলে উল্লেখ করেন। বিডিনিউজ টোয়েন্টিফোর ডটকম-এর মোহাম্মদ নূরউল্লাহ বলেন হুমায়ূন আহমেদের গল্প যেভাবে শেষ হয়েছে ছবিটি সেরকমই শেষ হয়েছে, তবে ধীর গতি সম্পন্ন ছবিটি চূড়ান্ত রূপে পৌঁছাতে পারে নি। তিনি আরেফ সৈয়দের অনিল চরিত্রের সাথে মানিয়ে নেওয়া এবং গাজী রাকায়েতের আইয়ুব আলী চরিত্রে অভিনয়ের প্রশংসা করেছেন। তবে সুরেশ বাগচী চরিত্রে তৌফিক ইমনের কাজকে তিনি আরোপিত বলে উল্লেখ করেন। এছাড়া তার কাছে দিনের দৃশ্যের চিত্রগ্রহণ ভাল লাগলেও রাতের দৃশ্যসমূহকে দুর্বল লেগেছে।
মার্ক স্টোনম্যান
মার্ক ড্যানিয়েল স্টোনম্যান (Mark Stoneman; জন্ম: ২৬ জুন, ১৯৮৭) টাইন এন্ড ওয়্যারের নিউক্যাসল আপোন টাইন এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে ইংল্যান্ডের পক্ষে আন্তর্জাতিক ক্রিকেটে অংশগ্রহণ করছেন। আগস্ট, ২০১৭ সালে ইংল্যান্ডের পক্ষে টেস্ট ক্রিকেটে অভিষেক ঘটে তার।
ঘরোয়া প্রথম-শ্রেণীর ইংরেজ কাউন্টি ক্রিকেটে ডারহাম ও সারে দলের প্রতিনিধিত্ব করেন মার্ক স্টোনম্যান। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলছেন। এছাড়াও, ডানহাতে অফ ব্রেক বোলিংয়ে পারদর্শী তিনি।
শৈশবকাল
মার্লে হিল কাউন্টি প্রাইমারি স্কুলে অধ্যয়ন করেন তিনি। এরপর, হুইকহাম স্কুলে ভর্তি হন। ২০০৫ সালে ডারহামের সদস্য হন। দ্বিতীয় একাদশের পক্ষে দুই মৌসুম খেলেন। পরবর্তীতে, ২০০৭ সালে প্রথম একাদশে খেলার সুযোগ পান।
কিশোর অবস্থাতেই ইংল্যান্ড দলের পক্ষে খেলেন। অনূর্ধ্ব-১৭ ও অনূর্ধ্ব-১৯ দলে খেলেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ইংল্যান্ডের পক্ষে খেলেন। তবে, অংশগ্রহণকৃত চার ইনিংসে তিনি মাত্র ২০ রান করেছিলেন। বাদ পড়ে সাজঘরে বেশ বিক্ষিপ্ত আচরণ করেন। এছাড়াও, সিডনি গ্রেড ক্রিকেটে সেন্ট জর্জের পক্ষে পাঁচ মৌসুম খেলেন।
প্রথম-শ্রেণীর ক্রিকেট
২০০৭ সাল থেকে মার্ক স্টোনম্যানের প্রথম-শ্রেণীর খেলোয়াড়ী জীবন চলমান রয়েছে। ডারহামে অবস্থানকালে তিনি অন্যতম বিশ্বস্ত উদ্বোধনী ব্যাটসম্যানের মর্যাদাপ্রাপ্ত হন। স্কয়ার লেগ অঞ্চলে সবিশেষ দক্ষ ছিলেন। ২০০৭ সালের দ্বিতীয়ার্ধ্বে ডারহামের প্রথম একাদশে ২০ বছর বয়সে অংশ নেন।
নিজস্ব দ্বিতীয় খেলায় হ্যাম্পশায়ারের বিপক্ষে ৫০ রান তুলেন। এরপর, সাসেক্সের বিপক্ষে ২৩২ বলে ১০১ রান তুলে ডারহামকে জয় এনে দেন ও শিরোপার দৌঁড়ে দলকে টিকিয়ে রাখেন। এটিই তার ঐ সময়ে সর্বোচ্চ ব্যক্তিগত সংগ্রহ ছিল। তবে, স্বাভাবিক খেলা প্রদর্শনের জন্যে তাকে বেশ সময় নিতে হয়। প্রথম-শ্রেণীর খেলায় তাকে নিয়মিতভাবে খেলার সুযোগ দেয়া হয়নি। উইকেট-রক্ষক ফিল মুস্টার্ডকে একদিনের খেলাগুলোয় উদ্বোধনী ব্যাটসম্যান হিসেবে খেলাতে শুরু করে। ২০০৮ সালে একটি লিস্ট এ খেলায় তাকে রাখা হয়।
২০০৮ ও ২০০৯ সালের চ্যাম্পিয়নশীপের শিরোপা বিজয়ী দলের সদস্য থাকলেও শীর্ষসারির ব্যাটসম্যান ও অস্ট্রেলীয় তারকা মাইকেল ডি ভেনুতো’র অবসর গ্রহণের পরই কেবলমাত্র তিনি দলের নিয়মিত সদস্যের মর্যাদা পান।
স্বর্ণালী সময়
প্রায় চার বছর পর আগস্ট, ২০১১ সালে চ্যাম্পিয়নশীপে নিজস্ব দ্বিতীয় শতরানের ইনিংস খেলেন। এরপরের বছর তৃতীয় শতক করেন। খেলোয়াড়ী জীবনে তিনি ৩০-এর অধিক গড়ে রান তুলতে পারেননি। তবে, সীমিত ওভারের ক্রিকেটে শুরু থেকেই বেশ ভালোমানের খেলা উপহার দেন। ২০১২ সালে ৪০-ওভারের খেলায় তিনটি শতরানের ইনিংসের একটি করেন। চেস্টার-লি-স্ট্রিটে স্কটল্যান্ডের বিপক্ষে ১৩৬ রানের অপরাজিত শতরান করেন। এ পর্যায়ে এটিই তার সর্বোচ্চ সংগ্রহ ছিল।
২০১২ সালে ক্লাবের বর্ষসেরা ব্যাটসম্যানের পুরস্কার পান। চারদিনের খেলায়ও তার আত্মবিশ্বাস তুঙ্গে ছিল। ২০১৩ সালে ডারহামের শিরোপা বিজয়ী দলের প্রধান হোতা ছিলেন। উপর্যুপরী দুই মৌসুমে স্টোনম্যান ও স্কট বর্থউইক প্রথম-শ্রেণীর ক্রিকেটে সহস্র রানের মাইলফলক স্পর্শ করেন। এ কৃতিত্ব ডারহামের অনন্য ইতিহাস হিসেবে স্বীকৃত। এছাড়াও, নিয়মিত অধিনায়ক পল কলিংউডের আঘাতের কারণে দলের অধিনায়কের দায়িত্বে ছিলেন। ২০১৪ সালে রয়্যাল লন্ডন কাপে ডারহামের একদিনের দলের নেতৃত্বে ছিলেন।
দল পরিবর্তন
আর্থিক অসন্তুষ্টির কারণে সারে দলে চলে যেতে বাধ্য হন। ২৬ জুলাই, ২০১৬ তারিখে সারে দলের সদস্যরূপে ২০১৭ সালের জন্যে চুক্তিতে আবদ্ধ হন। ডারহাম থেকে সারে দলে ফিরে যাবার পর সন্তোষজনক ফলাফল পাননি। পাঁচটি অর্ধ-শতরানের ইনিংস খেললেও কোনবারেই তিনি ৬০-এর অধিক রান করতে পারেননি। দল পরিবর্তনের ফলে সারের কোচ ও ডারহামের উপদেষ্টা মাইকেল ডি ভেনুতো’র সাথে সুন্দর সম্পর্ক গড়ে তুলেন। প্রথম মৌসুমেই ইংল্যান্ড দলে খেলার জন্যে আমন্ত্রণ পান।
উপর্যুপরী চার মৌসুমে সহস্রাধিক প্রথম-শ্রেণীর রান সংগ্রাহক হন। আরও একবার সহস্র রান তুলেন তিনি। তন্মধ্যে, এসেক্সের বিপক্ষে ব্যক্তিগত সেরা ১৯৭ রানের মনোমুগ্ধকর ইনিংস রয়েছে তার। ঐ গ্রীষ্মে সারে দলে কুমার সাঙ্গাকারা, রোরি বার্নস ও মার্ক স্টোনম্যান - এ তিনজন ব্যাটসম্যান চ্যাম্পিয়নশীপের তিন সর্বোচ্চ রান সংগ্রাহকে পরিণত হন। তারা প্রত্যেকেই ওভাল মাঠে যথেষ্ট সফলতা পেয়েছিলেন। পাশাপাশি একদিনের খেলায়ও অতি উচ্চমার্গীয় খেলা উপহার দেন। রয়্যাল লন্ডন কাপের চূড়ান্ত খেলায় নটসের বিপক্ষে ১৪৪ রান তুলেছিলেন তিনি। তবে, অ্যালেক্স হেলসের ১৮৭ রানের ইনিংসের কারণে দল পরাজিত হয় ও তার সাফল্য ম্লান হয়ে পড়ে। এ সংগ্রটি লর্ডসের চূড়ান্ত খেলায় সর্বোচ্চ রানের মর্যাদা পায়।
জুলাই, ২০১৮ সালে প্রথম-শ্রেণীর ক্রিকেটে নিজস্ব ১০,০০০ রানের মাইলফলকে পৌঁছেন। ২০১৮ সালে ইংল্যান্ড দল থেকে বাদ পড়ার পর থেকে রান খরায় ভুগতে থাকেন তিনি। ২০১৯ সালের চ্যাম্পিয়নশীপে ৩০-এর কম গড়ে রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে এগারোটি টেস্টে অংশগ্রহণ করেছেন মার্ক স্টোনম্যান। ১৭ আগস্ট, ২০১৭ তারিখে বার্মিংহামে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৪ মে, ২০১৮ তারিখে লর্ডসে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি। এখনো তাকে কোন ওডিআইয়ে অংশগ্রহণ করার সুযোগ দেয়া হয়নি।
বামহাতি উদ্বোধনী ব্যাটসম্যান মার্ক স্টোনম্যান অবশেষে ৩০তম জন্মদিন উদযাপনের পর ইংল্যান্ড দলের পক্ষে খেলার জন্যে আমন্ত্রণ পান। ২০১৭-১৮ মৌসুমে অস্ট্রেলিয়া সফরে ইংল্যান্ডের বিপর্যয়কর ফলাফলে কিছুটা রুখে দাঁড়াতে সমর্থ হয়েছিলেন। তবে, পার্থ টেস্টে শর্ট বলে তিনি পরাস্ত হয়েছিলেন। ১১ টেস্ট শেষে ২৭ গড়ে রান তোলার পর দল থেকে বাদ পড়েন। তার শেষ টেস্ট ইনিংসে পাকিস্তানের লেগ স্পিনার শাদাব খান স্বল্প উচ্চতা থেকে ক্যাচ নিয়েছিলেন। অন্তরঙ্গ বন্ধু ও সাবেক ডারহাম সহযোদ্ধা কিটন জেনিংসের স্থলাভিষিক্ত হন। পরবর্তীকালে কিটন জেনিংস তার পরিবর্তে দলে ঠাঁই পান।
টেস্ট অভিষেক
ইংল্যান্ডের কোচ ট্রেভর বেলিসের সন্তুষ্টির কারণ হন ও ২০১৭-১৮ মৌসুমে অ্যাশেজ সফরের জন্যে তাকে দলে রাখা হয়। ২০১৭-১৮ মৌসুমের অ্যাশেজ সিরিজেও তাকে রাখা হয়। ২৩ নভেম্বর, ২০১৭ তারিখে ব্রিসবেনে সিরিজের প্রথম টেস্টে অ্যালাস্টেয়ার কুকের সাথে জুটি গড়েন।
মুহাম্মদ জিয়া-উল-হক
মুহাম্মদ জিয়া-উল-হক (محمد ضياء الحق; জন্ম: ১২ আগস্ট, ১৯২৪ - মৃত্যু: ১৭ আগস্ট, ১৯৮৮) ব্রিটিশ ভারতের পাঞ্জাব রাজ্যের জলন্ধর এলাকায় জন্মগ্রহণকারী পাকিস্তানের বিশিষ্ট জেনারেল ছিলেন। এছাড়াও, ১৯৭৮ থেকে ১৯৮৮ সালে মৃত্যুর পূর্ব পর্যন্ত পাকিস্তানের ষষ্ঠ রাষ্ট্রপতির দায়িত্ব পালন করেন। এরপূর্বে ১৯৭৭ সালে দেশে সামরিক শাসন জারী করেন তিনি। এছাড়াও, পাকিস্তানের রাষ্ট্রপ্রধান হিসেবে সর্বাপেক্ষা অধিক সময় ক্ষমতায় ছিলেন তিনি।
প্রারম্ভিক জীবন
তৎকালীন ব্রিটিশ ভারতের পাঞ্জাব রাজ্যের জলন্ধর এলাকায় পাঞ্জাবি আরাইন পরিবারে জিয়া-উল-হকের জন্ম। দিল্লিতে ব্রিটিশ সেনাবাহিনীর কেরানি মুহাম্মদ আকবর তার বাবা। তিনি দ্বিতীয় সন্তান ছিলেন।
সিমলায় অধ্যয়ন শেষে দিল্লি বিশ্ববিদ্যালয়ের অধীনে সেন্ট স্টিফেন্স কলেজে পড়েন। সেখান থেকে ১৯৪৩ সালে তিনি বি.এ. শ্রেণীতে সর্বাধিক নম্বর পেয়ে ডিগ্রী নেন। এরপূর্বে একই সালে ব্রিটিশ ভারতীয় সেনাবাহিনীতে যোগ দেন ও দ্বিতীয় বিশ্বযুদ্ধে অংশগ্রহণ করেন। কলেজে অধ্যয়নকালীন তার মেধা অতিপ্রকৃতির ছিল।
কর্মজীবন
১৯৪৭ সালে পাকিস্তান স্বাধীন হলে জিয়া নবগঠিত পাকিস্তান সেনাবাহিনীতে যোগ দেন; ১৯৬৫ সালে ভারতের বিপক্ষে যুদ্ধে অংশগ্রহণ করেন তিনি। ১৯৭০ সালে পাকিস্তানি সেনাদলের প্রশিক্ষণের অংশ হিসেবে জর্দান যান। সেখানে বাদশাহ হুসাইনের বিরুদ্ধে কালো সেপ্টেম্বরে উৎখাত সফলভাবে রুখে দেন। এর স্বীকৃতিস্বরূপ ১৯৭৬ সালে প্রধানমন্ত্রী জুলফিকার আলী ভুট্টো তাকে সশস্ত্রবাহিনীর প্রধান হিসেবে মনোনীত করেন।
রাজনৈতিক জীবন
ব্যাপক জন অসন্তোষের ফলে তিনি ভুট্টো সরকারের বিপক্ষে সামরিক অভ্যুত্থান পরিচালন করে উৎখাত করেন ও ৫ জুলাই, ১৯৭৭ তারিখে সামরিক আইন জারী করেন। সুপ্রিম কোর্ট কর্তৃক দুইবছরেরও কম সময়ের মধ্যে আহমেদ রাজা কাসুরী নামীয় রাজনৈতিক প্রতিপক্ষকে হত্যার সাথে জড়িত থাকার অভিযোগে ভুট্টোকে ফাসীকাষ্ঠে ঝোলানো হয়।
১৯৭৮ সালে রাষ্ট্রপতি হিসেবে ক্ষমতায় আরোহণ করেন। এরপর তিনি আফগানিস্তানে সোভিয়েত বাহিনীর যুদ্ধে প্রধান ভূমিকায় অবতীর্ণ হন। ১৯৮০-এর দশকে সোভিয়েত আগ্রাসনের বিপক্ষে রুখে দাঁড়ানো আফগান মুজাহেদিনদেরকে যুক্তরাষ্ট্র ও সৌদি সহায়তা প্রদান করেন। পাকিস্তানকে ইসলামীকরণের ফলে ব্যাপকভাবে সমালোচিত ও জনপ্রিয় হন এছাড়াও পাকিস্তানের আণবিক বোমা কার্যক্রম গ্রহণ করেন। তার শাসনামলে দেশের জিডিপি বেশ উঁচুতে ছিল।
দেহাবসান
সিনেট সভাপতি গুলাম ইশহাক খান তার মৃত্যুর কথা রেডিও ও টিভিতে ঘোষণা করেন। ১৯ আগস্ট, ১৯৮৮ তারিখে ইসলামাবাদে তাকে রাষ্ট্রীয় মর্যাদায় সমাহিত করা হয়। পাকিস্তান-সৌদি আরবের বন্ধুত্বের প্রতীক হিসেবে নির্মিত ফয়সাল মসজিদের সামনে দাফন করা হয়। পাকিস্তানের সংবিধান থেকে অষ্টাদশ অধ্যাদেশ বলে জেনারেল জিয়ার নাম স্থায়ীভাবে মুছে ফেলা হয়।
ব্যক্তিগত জীবন
১৯৫০ সালে শফিক জাহানের সাথে পরিণয়সূত্রে আবদ্ধ হন। ৬ জানুয়ারি, ১৯৯৬ তারিখে জাহানের দেহাবসান ঘটে। এ দম্পতির সন্তান মুহাম্মদ ইজাজ-উল-হক রাজনীতিতে প্রবেশ করেন ও নওয়াজ শরীফ সরকারের মন্ত্রীপরিষদের সদস্য হন।
উরহো কেকোনন
উরহো ক্লেভ কেকোনন (৩ সেপ্টেম্বর ১৯০০ – ৩১ আগস্ট ১৯৮৬) ছিলেন একজন ফিনিশ রাজনীতিবিদ যিনি অষ্টম এবং দীর্ঘকালীন ফিনল্যান্ডের রাষ্ট্রপতি হিসাবে দায়িত্ব পালন করেছিলেন ১৯৫৬–৮২। তিনি প্রায় ২৬ বছর ধরে ফিনল্যান্ডের উপরে রাজত্ব করেছিলেন, এবং প্রশ্নবিদ্ধভাবে বিশাল পরিমাণ ক্ষমতা ধরেছিলেন; তাকে প্রায়শই স্বৈরাচার হিসাবে শ্রেণিবদ্ধ করা হয়।
জম্মু ও কাশ্মীর বিধানসভা নির্বাচন, ১৯৮৭
ভারতের জম্মু ও কাশ্মীর রাজ্যের জন্য নির্বাচন ১৯৮৭ সালের ২৩ মার্চ অনুষ্ঠিত হয়েছিল । ফারুক আবদুল্লাহ মুখ্যমন্ত্রী পদে পুনর্নিযুক্ত হন।
নির্বাচনটিতে ব্যাপক কারচুপি হয়েছে বলে ধারণা করা হচ্ছে। নির্বাচনের কারচুপি জম্মু ও কাশ্মীরে বিদ্রোহের দিকে পরিচালিত করেছে বলে মনে করা হয়। ১৯৮৯ সালে সংসদের নির্বাচনের পর, যেখানে নিম্ন ভোটার উপস্থিতি দেখিয়েছিল, ১৯৯০ সালে জম্মু ও কাশ্মীরে রাজ্যপালের শাসন ঘোষণা করা হয়েছিল, যা ১৯৯৬ পর্যন্ত স্থায়ী ছিল।
১৯৮৭ সালের নির্বাচনটি জম্মু ও কাশ্মীর রাজ্যের রাজনীতিতে একটি জলাবদ্ধতা ছিল।
সঞ্জীব রাজপুত
সঞ্জীব রাজপুত (Sanjeev Rajput),(জন্ম ৫ জানুয়ারী ১৯৮১) একজন ভারতীয় শ্যুটার। তিনি যমুনা নগর, হরিয়ানা থেকে এসেছেন। ভারত সরকার তাকে অর্জুন পুরস্কার প্রদান করে সন্মানিত করেছে।
প্রাথমিক জীবন
রাজপুত ১৯৭৮ সালের ৫ জানুয়ারি জাগধারীতে জন্ম গ্রহণ করেন। তার পিতা কৃষ্ণ লাল। তিনি এসপি পাবলিক স্কুল, জাগধারী, হরিয়ানা থেকে অধ্যাপনা করেছেন। তিনি ১৮ বছর বয়সে নাবিক হিসাবে ভারতীয় নৌবাহিনীতে যোগ দান করেন।
২০০৪
২০০৮ সালে, ইসলামাবাদে অনুষ্ঠিত সাফ গেমসে, সঞ্জীব একটি স্বর্ণ ও একটি রৌপ্য পদক জিতেছিলেন। অক্টোবর ২০০৪, রিওটি রেঞ্জ, ইন্দোরে অনুষ্ঠিত জাতীয় চ্যাম্পিয়নশিপে, সঞ্জীব এক নতুন আবিষ্কার হয়ে ওঠেন যখন তিনি শেষ দিনে দুটি ভিন্ন অস্ত্র দিয়ে দু দুটো ফাইনালে জিতে নেন।
২০০৫-২০০৬
সঞ্জীব ৫০ মিটার ফ্রি রাইফেল তিনটি পজিশনন্স এবং ১০ মিটার এয়ার রাইফেল চ্যাম্পিয়ন অফ চ্যাম্পিয়নস জিতেছেন। ২০০৫ সালের মার্চ মাসে, কমনওয়েলথ শুটিং চ্যাম্পিয়নশিপে, তিনি ৫০ মিটার রাইফেল ৩ পজিশনে একটি স্বর্ণ পদক জিতেছেন। ২০০৬ সালে কমনওয়েলথ গেমসে তিনি পুরুষদের ৫০ মিটার রাইফেল প্রোনে ব্রোঞ্জ পদক জিতেছিলেন। ২০০৬ সালে, দোহাতে অনুষ্ঠিত এশিয়ান গেমসে, তিনি ব্রোঞ্জ পদক জিতেছেন। তিনি গুয়াহাটিতে অনুষ্ঠিত ৩৩ তম জাতীয় গেমসে ৫০ মিটার রাইফেল প্রোন ও ৩ পজিশনন্স ইভেন্টে ব্যক্তিগত স্বর্ণ সহ ৩ টি স্বর্ণ ও একটি রৌপ্য পদক জিতেছিলেন।
২০০৭-২০০৮
২০০৭ সালে, ফোর্ট বেনিং, মার্কিন যুক্তরাষ্ট্রে অনুষ্ঠিত আইএসএসএফ ওয়ার্ল্ড কাপে, সঞ্জীব ১১৭০/১২০০ স্কোর করে তার নিজের রেকর্ড ১১৬৫ ভেঙে একটি নতুন জাতীয় রেকর্ডের মাধ্যমে অলিম্পিকে অংশ নেওয়ার সুযোগ পান। ২০০৭ সালে, ডিসেম্বরে কুয়েতে অনুষ্ঠিত এশিয়ান শুটিং চ্যাম্পিয়নশিপে দ্বিতীয় স্থান লাভ করেন। ৫০ মিটার রাইফেল ইভেন্টে এবং ৫০ মিটার রাইফেল দলগত ইভেন্টে ব্রোঞ্জ পদক পান এবং ৫০ মিটার রাইফেল প্রোন দলগত ইভেন্টে রৌপ্য পদক জিতে নেন।
২০০৮ সালে, বেইজিংয়ে, গ্রীষ্মকালীন অলিম্পিকে, পুরুষদের ৫০ মিটার রাইফেল প্রোন ইভেন্টে সঞ্জীব অংশ নেন, কিন্তু ফাইনাল পর্যন্ত পৌঁছতে ব্যর্থ হন। তিনি পুরুষদের ৫০ মিটার রাইফেল ৩ পজিশনন্স ইভেন্টেও প্রতিযোগিতা করেন।
২০০৯-২০১০
২০০৯ সালের জুলাই মাসে, ঢাকায় অনুষ্ঠিত এসএজি শ্যুটিং চ্যাম্পিয়নশিপ থেকে সঞ্জীব চারটি স্বর্ণ ও দুটি রৌপ্য পদক জিতেছিলেন। ২০০৯ সালের ডিসেম্বরে, দোহায় অনুষ্ঠিত এশীয় এয়ার গান চ্যাম্পিয়নশিপে, তিনি এয়ার রাইফেলের দলগত ইভেন্টে স্বর্ণ পদক লাভ করেছিলেন।
২০১০ সালে, দিল্লিতে অনুষ্ঠিত কমনওয়েলথ শুটিং চ্যাম্পিয়নশিপে, নিউ মিট রেকর্ডের সাথে ৫০ মিটার রাইফেল ৩ পজিশনে সঞ্জীব জোড়া স্বর্ণ পদক পান এবং ১০ মিটার এয়ার রাইফেল ইভেন্টে একটি রৌপ্য পদক জিতে নেন। ২০১০ সালে, সিডনিতে অনুষ্ঠিত আইএসএসএফ ওয়ার্ল্ড কাপে, ১০ মিটার এয়ার রাইফেল ইভেন্টে তিনি রৌপ্য পদক জিতেছিলেন। তিনি ২০১০ সালের অক্টোবরে জার্মানির মিউনিখে ২০১০ সালের আইএসএসএফ বিশ্বকাপের ফাইনালে ১০ মিটার এয়ার রাইফেলের পঞ্চম স্থান অর্জন করেন। তিনি গুয়াংঝুতে অনুষ্ঠিত এশিয়ান গেমস ১০ মিটার এয়ার রাইফেল ইভেন্টে একটি দলগত রৌপ্য জিতেছিলেন। তিনি ২০১০ সালের অগাস্ট মাসে, ভারত সরকার তাকে অর্জুন পুরস্কার প্রদান করে।
হাকান ফিদান
হাকান ফিদান (জন্ম, ১৯৬৮, আঙ্কারা ) একজন তুর্কি কূটনীতিক এবং গোয়েন্দা কর্মকর্তা যিনি ২০২৩ সাল থেকে বর্তমান পররাষ্ট্র মন্ত্রী । তিনি ২০১০ থেকে ২০২৩ সাল পর্যন্ত জাতীয় গোয়েন্দা সংস্থা হিসাবেও কাজ করেছেন। তিনি তুরস্কের জাতীয় নিরাপত্তায় তার অবদান এবং বিভিন্ন কূটনৈতিক ও গোয়েন্দা কার্যক্রমে তার অংশগ্রহণের জন্য পরিচিত।
প্রারম্ভিক জীবন এবং শিক্ষা
হাকান ফিদান যার জাতিগত উৎস ইরান, ১৯৬৮ সালে আঙ্কারা, তুরস্ক-এ জন্মগ্রহণ করেন। তিনি ইউনিভার্সিটি অফ মেরিল্যান্ড গ্লোবাল ক্যাম্পাস থেকে ব্যবস্থাপনা এবং রাষ্ট্রবিজ্ঞানে ডিগ্রি অর্জন করেন। পরে, তিনি বিলকেন্ট বিশ্ববিদ্যালয় থেকে স্নাতকোত্তর এবং ডক্টরেট ডিগ্রি অর্জন করেন।
তিনি ১৯৮৬ থেকে ২০০১ সাল পর্যন্ত তুর্কি সেনাবাহিনী একজন নন-কমিশনড অফিসার হিসেবে কাজ করেছেন।
কূটনৈতিক ক্যারিয়ার
তিনি ৩ জুন ২০২৩-এ তুরস্কের ৬৭তম মন্ত্রিসভায় পররাষ্ট্রমন্ত্রী মনোনীত হন।
মুঘল তাহখানা
থাম্ব|তাহখানা কমপ্লেক্স মুঘল তাহখানা (ফার্সি: تاهخانا), বা শাহ সুজার তাহখানা একটি তিনতলা বিশিষ্ট রাজ প্রাসাদ। তোহাখানা ফার্সি শব্দ, যার আভিধানিক অর্থ ঠান্ডা ভবন বা প্রাসাদ। গৌড়-লখনৌতির পিরোজপুর এলাকায় একটি বড় পুকুরের পশ্চিম পাড়ে অবস্থিত ভবন কাঠামোটি ঐতিহ্যগতভাবে তোহাখানা নামে পরিচিত। চাঁপাইনবাবগঞ্জ থেকে প্রায় ৩৫ কি.মি. দূরত্বে অবস্থিত শিবগঞ্জ উপজেলার শাহাবাজপুর ইউনিয়নে ঐতিহ্যবাহী তোহাখানা কমপ্লেক্স বা তোহাখানা অবস্থিত।
ইতিহাস
বঙ্গ সুলতান শাহ সুজা তার মুর্শিদ সৈয়দ নেয়ামতউল্লাহ এর উদ্দেশ্যে শীতকালীন বাসের জন্য পিরোজপুরে তাপনিয়ন্ত্রণ ইমারত হিসেবে এ ভবনটি নির্মাণ করেছিলেন। সময়ে সময়ে শাহ সুজাও এখানে এসে বাস করতেন। বিভিন্ন ঐতিহাসিক গ্রন্থ হতে জানা যায়, মুঘল সম্রাট শাহজাহানের পু্ত্র শাহ্ সূজা বাংলার সুবাদার থাকাকলে ১৬৩৯-১৬৫৮ খ্রিঃ মতান্তে ১৬৩৯-১৬৬০ খ্রিঃ তার মুরশিদ হযরত শাহ সৈয়দ নেয়ামতউল্লাহর প্রতি ভক্তি নিদর্শনের উদ্দেশ্যে তাপনিয়ন্ত্রিত ইমারত হিসেবে তোহাখানা নির্মাণ করেন। জনশ্রুতি আছে যে-শাহ সুজা যখন পিরোজপুরে মোরশেদ শাহ নেয়ামতউল্লাহর সঙ্গে সাক্ষাৎ করতে আসতেন তখন উক্ত ইমারতের মধ্যবর্তী সুপ্রশস্ত কামরাটিতে বাস করতেন। তোহাখানা কমপ্লেক্সের ভেতরে আরো নাম না জানা অনেক সমাধি দেখা যায়। যাদের পরিচয় এখনো জানা যায় নি। তবে এদেরকে হযরত শাহ সৈয়দ নেয়ামতউল্লাহর খাদেম বা সহচর বলে ধারণা করা হয়।
গঠন
গৌড়ের মত সুপ্রাচীন স্থাপত্যকর্ম তাহখানা ছাড়া অন্যত্র তেমন দেখতে পাওয়া যায় না। দ্বিতল ভবনটি মূলত ইট নির্মিত। তবে দরজার চৌকাঠের জন্য কালো পাথর এবং সমতল ছাদের জন্য কাঠের বীম ব্যবহৃত হয়েছে। পশ্চিম দিক থেকে ভবনটিকে দেখলে একতলা মনে হয়, পূর্বদিক থেকে অবশ্য দ্বিতল অবয়বই প্রকাশ পায়, যার নিচতলার কক্ষগুলি পূর্বদিকে বর্ধিত এবং খিলানপথগুলি উত্থিত হয়েছে সরাসরি জলাশয়টি থেকে। এর ছাদ এবং দেয়ালগুলো কংক্রিটের ঢালাই দিয়ে তৈরি। মসজিদ এবং তাহখানা উভয়েই 'দাফে-উল-বালাহ' নামক জলাধারের পাশে অবস্থিত। দুটি বাধানো সিঁড়ি জলাধারের পানির নিচ পর্যন্ত বিস্তৃত। মূল প্রাসাদের উত্তর পশ্চিম দিকে আরও দুটি ভবন রয়েছে। এদের মধ্যে নিকটস্থটি হলো তিন গম্বুজ বিশিষ্ট একটি মসজিদ এবং অন্যটি হলো বাঁধানো বারান্দা সহ একটি গম্বুজবিশিষ্ট সমাধি। ভবনগুলো প্রায় একই সময়ে একটি নির্দিষ্ট লক্ষ্যকে সামনে রেখে প্রতিষ্ঠিত হয়েছিল এবং এদের একত্রে একটি কমপ্লেক্স হিসেবে বিবেচনা করা যায়।  ঘরগুলি থেকে সৃষ্ট সুড়ঙ্গপথ প্রসারিত হয়ে জলাধারের সাথে সরাসরি যোগাযোগ স্থাপন করেছে। ভবনের পশ্চিমে একটি হাম্মাম (গোসলখানা) রয়েছে যাতে পানি সরবরাহের জন্য রয়েছে অষ্টভুজাকৃতির একটি কূপ। প্রাসাদের উত্তরদিকে একটি ছোট্ট পারিবারিক মসজিদ রয়েছে। এর পিছনে রয়েছে একটি খোলা ঘর যা অষ্টভুজাকার একটি দুর্গের সাথে সংযুক্ত। এ টাওয়ার কক্ষটি সম্ভবত ধ্যানের জন্য ব্যবহৃত হতো। এই অষ্টভুজাকার মিনারটি তাহখানা কমপ্লেক্সকে পূর্ণতা দান করেছে। এসব অলংকরণ রীতি মুঘল স্থাপত্যের । তাহখানা কমপ্লেক্সটি সুলতানি যুগের নগরে মুগল রীতির স্থাপত্য নিদর্শনের জন্য গুরুত্বপূর্ণ। এ ধরনের স্থাপত্য বাংলায় প্রথম। এ ধরনের কমপ্লেক্সের সূত্রপাত হওয়ার পর ঢাকা ও মুর্শিদাবাদে এরূপ প্রাসাদ, মসজিদ অথবা সমাধিসৌধ সম্বলিত কমপ্লেক্স একটি প্রচলিত রীতিতে পরিণত হয়।
কুয়েতের সাধারণ নির্বাচন, ২০০৬
২৯ জুন ২০০৬ সালে কুয়েতে সাধারণ নির্বাচন অনুষ্ঠিত হয়। এটি ছিল কুয়েতের প্রথম নির্বাচন যেখানে মহিলারা ভোট দিতে এবং অফিসে প্রতিদ্বন্দ্বিতা করতে সক্ষম হয়েছিল।
পটভূমি
নির্বাচনী সংস্কার বিল নিয়ে বিধানসভায় এক মাসব্যাপী অচলাবস্থার পর ২১ মে ২০০৬-এ আমির সাবাহ আল-আহমদ আল-জাবের আল-সাবাহ জাতীয় পরিষদ ভেঙে দেন। সরকার নির্বাচনী আসনের সংখ্যা ২৫ থেকে কমিয়ে ১০-এ নামিয়ে আনতে চেয়েছিল, যেখানে বিরোধীরা সংখ্যা কমিয়ে পাঁচ করার পক্ষে ছিল; কমানোর লক্ষ্য ছিল জেরিম্যান্ডারিংয়ের প্রভাব কমানো।
নির্বাচনী ব্যবস্থা
২০০৫ সালের মে মাসে নির্বাচনী সংস্কারের পর, নারীদের ভোটাধিকার প্রসারিত করা হয়েছিল এবং সশস্ত্র বাহিনীর সদস্য ব্যতীত ২১ বা তার বেশি বয়সী সকল কুয়েতি নাগরিককে ভোট দেওয়ার অনুমতি দেওয়া হয়েছিল।
প্রচারণা
নির্বাচনে ২৮ জন নারীসহ মোট ২৫৩ জন প্রার্থী প্রতিদ্বন্দ্বিতা করেন।
ফলাফল
যদিও কুয়েতের যোগ্য ভোটারদের ৫৪% মহিলা, মহিলা ভোটাররা মোটের মাত্র ৩৫%। সংস্কারপন্থী প্রার্থীরা ৩৩টি আসনে জয়ী হয়েছে বলে অনুমান করা হয়েছিল, যা ২০০৩ সালের নির্বাচন থেকে চারটি বেশি। কোনো নারী নির্বাচিত হননি। মন্ত্রিসভার অতিরিক্ত ১৫ সদস্য জাতীয় পরিষদের সদস্যও হয়েছেন।
আফটারমেথ
১২ জুলাই নবনির্বাচিত জাতীয় পরিষদের সূচনা হয়, আহমেদ আল- সাদুনকে ৩৬-২৮ ভোটে পরাজিত করে জেসেম আল-খারাফি স্পিকার নির্বাচিত হন।
২০০৬ সালের জুলাইয়ের শেষের দিকে, একটি নির্বাচনী সংস্কার আইন অনুমোদিত হয়, যার ফলে ভোট কেন্দ্রের সংখ্যা ২৫ থেকে কমিয়ে পাঁচটি করা হয়। যদিও জাতীয় পরিষদে কোনও মহিলা নির্বাচিত হননি, একজন মহিলাকে প্রধানমন্ত্রী নাসের আল-সাবাহের নেতৃত্বে ১৬ সদস্যের মন্ত্রিসভায় নিযুক্ত করা হয়েছিল।
ইলেকট্রনিক ভয়েস ফেনোমেনা
ইলেকট্রনিক ভয়েস ফেনোমেনা (Electronic Voice Phenomena - ইভিপি) বিভিন্ন ইলেকট্রনিক যন্ত্রে ধারণকৃত এমন ধরনের শব্দ বা কণ্ঠস্বর যাকে বর্তমান ভৌত নীতিসমূহ দ্বারা ব্যাখ্যা করা যায়না। এ ধরনের কন্ঠস্বরগুলো সাধারণত খুবই ছোট ধরনের বাক্য বা শব্দের উচ্চারণ হয়ে থাকে। এই কণ্ঠস্বরগুলো বাস্তব পরিস্থিতি, পরিবেশ বা ঘটনার প্রতিক্রিয়া বা সেগুলো সম্বন্ধে মন্তব্য হিসেবে প্রকাশিত হয়ে থাকে। মানব কণ্ঠস্বর ধারণ করতে পারে এমন যেকোন ধরনের যন্ত্রে ইভিপি ধারণের প্রমাণ পাওয়া গেছে, অর্থাৎ এ ধরনের যেকোন ধারণক্ষম যন্ত্রে ইভিপি ধরা পড়তে পারে। তবে মূলত বিভিন্ন অডিও রেকর্ডিং যন্ত্র এবং অডিও রেকর্ডিংয়ের কম্পিউটার সফ্‌টওয়ারের সাহায্যে এই ধারণগুলো করা হয়। মৌলিক ইভিপিগুলো রেকর্ডিংয়ের সময় শোনা যায়না বরং ধারণকৃত শব্দ বা কণ্ঠস্বর যখন প্লেব্যাক করা হয় তখন শোনা যায়।
দ্য ইকোনমিক সিস্টেম ইন ইসলাম
দ্য ইকোনমিক সিস্টেম ইন ইসলাম (ইসলামে অর্থনৈতিক ব্যবস্থা) হলো তাকি আল-দিন আল-নাভানি রচিত একটি বই যা মূলত ১৯৫৩ সালে আরবিতে রচিত এবং প্রকাশিত হয়েছিল। পরবর্তীতে এটি ইংরেজী ও অন্যান্য ভাষায় অনুবাদ হয়। এটি অর্থনীতি সম্পর্কে ইসলামী দৃষ্টিভঙ্গি, পশ্চিমা-ভিত্তিক পুঁজিবাদ এবং সমাজতন্ত্রের সাথে তার দ্বন্দ্বগুলি ব্যাখ্যা করে।
ইলেকট্রনিক ভয়েস ফেনোমেনা
ইতিহাস
১৯২০-এর দশকে প্রথম ইভিপি চিহ্নিতকরণের প্রমাণ পাওয়া গেছে। বিখ্যাত মার্কিন বিজ্ঞান সাময়িকী সাইন্টিফিক আমেরিকানকে প্রদত্ত এক সাক্ষাৎকারে বিজ্ঞানী টমাস আলভা এডিসন মৃত ব্যক্তিদের সাথে যোগাযোগ স্থাপনের ব্যাপারে তার মতামত ব্যক্ত করেছিলেন। এডিসন বলেছিলেন, "এমন একটি যন্ত্র তৈরি করা সম্ভব হতে পারে যা এতোটাই নিপুণ হবে যে, যদি আমাদের অজ্ঞাতে অন্য কোন অস্তিত্বে বা পরিমণ্ডলে কোন ব্যক্তিত্ব থেকে থাকে যারা আমাদের সাথে যোগাযোগ স্থাপনের ব্যাপারে আগ্রহী, তাহলে এই যন্ত্রটি অন্ততপক্ষে তাদেরকে অপেক্ষাকৃত উত্তম একটি সুযোগ করে দেবে যাতে তারা নিজেদেরকে আমাদের কাছে তুলে ধরতে পারে। এই পদ্ধতিটি তথাকথিত টিটলিং টেবিল, র‌্যাপ এবং ওউইজা বোর্ড যেগুলো বর্তমানে এ ধরনের যোগাযোগের জন্য ব্যবহৃত হয়ে থাকে তাদের থেকে ভাল সমাধান দেবে।" অবশ্য এডিসন এমন কোন যন্ত্র তৈরি করেছিলেন কি-না তা সম্বন্ধে সুস্পষ্ট কোন প্রমাণ পাওয়া যায়নি। ন্যাশনাল পার্ক সার্ভিসের ওয়েবসাইট থেকে এ সম্বন্ধে এডিসন সম্বন্ধে কিছু কথা পাওয়া যায়: This seems to be another tall tale that Edison pulled on a reporter. In 1920 Edison told the reporter, B.F. Forbes, that he was working on a machine that could make contact with the spirits of the dead. Newspapers all over the world picked up this story. After a few years, Edison admitted that he had made the whole thing up. Today at Edison National Historic Site, we take care of over five million pages of documents. None of them mention such an experiment. ১৯৩৬ সালে মার্কিন যুক্তরাষ্ট্রের ক্যালিফোর্নিয়ায় বসবাসকারী Attila von Szalay নামক একজন ব্যক্তি প্রথম প্যারানরমাল কণ্ঠস্বর ধারণ শুরু করেন। ১৯৫০-এর দশকের মাঝামাঝি সময়ে রেইমন্ড বেইলেস নামক আরেক ব্যক্তি তার সাথে যোগ দেন। নতুন টেপ রেকর্ডারের সাহায্যে তারা একসাথে ইভিপির প্রচুর নমুনা সংগ্রহ করেন এবং আমেরিকান সোসাইটি ফর ফিজিক্যাল রিসার্চের জার্নালে এর ফলাফল প্রকাশ করেন। ইভিপির বিষয়টি জনসমক্ষে নিয়ে আসার ব্যাপারে সবচেয়ে বড় ভূমিকা রাখেন Friedrich Jürgenson নামক একজন রাশিয়ান বংশোদ্ভূত সুয়েডীয় চলচ্চিত্র নির্মাতা। তিনি ১৯৫৯ সালের কোন এক সময় তার টেপরেকর্ডারে পাখির কলতানের শব্দ ধারণ করেছিলেন। কিন্তু পরবর্তিতে এই শব্দ প্লেব্যাক করার সময় মানুষের কণ্ঠস্বরের শব্দ শুনতে পান। এর পরিপ্রেক্ষিতে তিনি আরও শব্দ রেকড শুরু করেন এবং একসময় তার মৃত মায়ের কাছ থেকে কণ্ঠস্বরের মাধ্যমে একটি বার্তা পান।
দ্য ইকোনমিক সিস্টেম ইন ইসলাম
সংক্ষিপ্ত বর্ণনা
এই বইটি এই শতাব্দীর প্রথম বই যা ইসলামিক ব্যবস্থার একটি স্ফটিক স্পষ্ট চিত্র তৈরি করেছে। এটি অর্থনীতির ইসলামিক দৃষ্টিভঙ্গি এবং এর উদ্দেশ্য, জমির শাসন, স্বর্ণমানের প্রয়োজনীয়তা এবং কীভাবে বৈদেশিক বাণিজ্য পরিচালনা করতে হবে তা একটি সূক্ষ্ম বিবরণে ব্যাখ্যা করেছে। বিশ্বব্যাপী মুসলমানদের উপর পুঁজিবাদী অর্থনৈতিক ব্যবস্থা এবং নিয়মকানুন বীপরিতে মুসলিম বুদ্ধিজীবীরা পশ্চিমা মুক্ত বাজার মডেল থেকে পরিত্রাণ খুঁজছেন, এইক্ষেত্রে বইটি ইসলামের অর্থনৈতিক ব্যবস্থার একটি স্পষ্ট চিত্র প্রদান করে। এই গ্রন্থে উল্লিখিত নিয়মাবলীর একমাত্র উৎস হল আল্লাহ্ গ্রন্থ কুরআন এবং তার রাসূলের সুন্নাহ, ইজমা'আ আস-সাহাবাহ ও কিয়াস। ২৯৮ পৃষ্ঠার বইটি পুঁজিবাদী এবং সমাজতান্ত্রিক উভয় ব্যবস্থার একটি সুস্পষ্ট প্রত্যাখ্যান তৈরি করে, ইসলামের সাথে তাদের ত্রুটি এবং বৈপরীত্য প্রকাশ করে।
ইলেকট্রনিক ভয়েস ফেনোমেনা
ইতিহাস
Jürgenson-এর কাছ থেকে প্রথম যিনি ইভিপি বিষয়ে শিক্ষা লাভ করেছিলেন তিনি হলেন Konstantin Raudive। ইনিই প্রথম ইংরেজিভাষী জনগণের কাছে ইভিপির বিষয়টি নিয়ে আসেন। এক্ষেত্রে তার সবচেয়ে গুরুত্বপূর্ণ অবদান ছিল কলিন স্মিথ রচিত ব্রেকথ্রো নামক বইটি প্রকাশ করা। এতে সমগ্র বিশ্ব ইভিপির পরিচয় জানতে পারে। কলিন স্মিথ ইলেকট্রনিক ভয়েস ফেনোমেনা নামটি প্রথম ব্যবহার করেছিলেন। এর আগে এ ধরনের শব্দের কোন সুনির্দিষ্ট নাম ছিলনা। অবশ্য একে Raudive Voice নামে ডাকা হতো। কারণ তখন পর্যন্ত Raudiveই সবচেয়ে বেশি ইভিপি ধারণ করতে সক্ষম হয়েছিলেন।
ইভিপির বৈশিষ্ট্য
এখানে উল্লেখিত ইভিপির বৈশিষ্ট্যসমূহ দেয়ার ইজ নো ডেথ অ্যান্ড দেয়ার ইজ নো ডেড নামক গ্রন্থ থেকে নেয়া হয়েছে। সংজ্ঞা অনুসারে ইভিপি হল এক ধরনের অপ্রত্যাশিত কন্ঠস্বর যা অ্যানালগ বা ডিজিটাল মাধ্যম দ্বারা রেকর্ডকৃত এবং বর্তমান ভৌত নীতি দ্বারা যা ব্যাখ্যা করা যায় না। এগুলো এতোটাই সর্বব্যাপী যে, মানুষের কণ্ঠের কম্পাঙ্ক রেকর্ড করতে সক্ষম যেকোন যন্ত্র ব্যবহার করেই তা রেকর্ড করা সম্ভব হয়েছে। এমনকি রেকর্ডের জন্য কোন সময়ের বাধ্যবাধ্যকতাও ছিলনা। পরীক্ষক, রেকর্ড করার পরিবেশ এবং ব্যবহৃত কৌশলের উপর ভিত্তি করে ইভিপির বৈশিষ্ট্য পরিবর্তিত হয়। নিচের বৈশিষ্ট্যগুলো দ্বারা মূলত ইভিপির শব্দ এবং ঘটনার সময়কার কণ্ঠের প্রকৃতির ধারণা পাওয়া যায়:
ইভিপির বৈশিষ্ট্যসমূহ অনন্য।
কম্পাঙ্কের নির্দিষ্ট ব্যাপ্তী রয়েছে।
কিছু মৌলিক কম্পাঙ্ক পাওয়া যায়না।
নাশিদ কামাল
নাশিদ কামাল একজন বাংলাদেশী কণ্ঠশিল্পী, লেখিকা ও জনসংখ্যাতত্ত্ব বিষয়ের অধ্যাপিকা। তিনি বাংলা লোকগীতির বিখ্যাত শিল্পী আব্বাসউদ্দীন আহমদ এর বড় নাতনি।  কামাল নজরুল সংগীতের শিল্পী হিসেবে বিখ্যাত।  নজরুল সংগীতে তার অবদানের জন্য তিনি ২০০৯ সালে নজরুল একাডেমি থেকে নজরুল পুরস্কার এবং ২০১৪ সালে নজরুল ইনস্টিটিউট থেকে নজরুল পদক পেয়েছেন।
ন্যাশনাল পলিটেকনিক কলেজ
ন্যাশনাল পলিটেকনিক ইনস্টিটিউট,মানিকগঞ্জ  (ইংরেজি: National Polytechnic Institute,Manikganj ) মানিকগঞ্জ মানিকগঞ্জ সদর এলাকায় অবস্থিত একটি বেসরকারী কারিগরি শিক্ষাপ্রতিষ্ঠান যা ২০১১ সালে প্রতিষ্ঠিত হয়। অধ্যক্ষ ,মোঃ শামসুর রাহমান ন্যাশনাল পলিটেকনিক ইনস্টিটিউট প্রতিষ্ঠা করেন। এটি বাংলাদেশ কারিগরি শিক্ষাবোর্ডের অধীভুক্ত স্ব-অর্থায়নে পরিচালিত।
নাশিদ কামাল
জীবনী
মোস্তফা কামাল ও হোসনে আরা কামাল এর তিন সন্তানের মধ্যে সবার বড় নাশিদ কামাল যুক্তরাজ্যের লন্ডন শহরে জন্মগ্রহণ করেন। কামালের পিতা একজন বিচারক ছিলেন এবং বাংলাদেশের প্রধান বিচারপতি হিসেবেও দায়িত্ব পালন করেছেন। মা ছিলেন কবি, অধ্যাপিকা ও জনহিতৈষী। তিনি অবসরের পূর্ব পর্যন্ত ঢাকা বিশ্ববিদ্যালয় এর সমাজকল্যাণ বিভাগের চেয়ারপারসন ছিলেন। নাশিদ কামালের দুই বোন হলেন নীলা সাত্তার ও নাফিজা কে মনেম। তার চাচা মুস্তাফা জামান আব্বাসী প্রখ্যাত বাংলাদেশী সংগীতজ্ঞ এবং ফুপু ফেরদৌসী রহমান জনপ্রিয় নেপথ্য গায়িকা। দুই বছর বয়সে নাশিদ কামাল পিতামাতার সঙ্গে স্থায়ীভাবে বাংলাদেশে (তৎকালীন পূর্বপাকিস্তান) চলে আসেন। ছোট থাকতেই তিনি গান গাওয়া শুরু করেছিলেন। ১৯৬৪ সালের ২৫ ডিসেম্বর পাকিস্তান টেলিভিশনের (পিটিভি) পূর্বপাকিস্তান কেন্দ্রে (বর্তমানে বাংলাদেশ টেলিভিশন-বিটিভি) এর উদ্বোধনী দিনে শিশুশিল্পী হিসেবে তিনি গান করেন। পড়াশোনার পাশাপাশি তিনি ওস্তাদ পি সি গোমেজ, ওস্তাদ আখতার সাদমানি, ওস্তাদ কাদের জামিরি, পণ্ডিত যশরাজ প্রমুখ প্রখ্যাত গুরুর কাছে সঙ্গীত শিক্ষা গ্রহণ করেন। গান শেখা ও গাওয়ার সঙ্গে তিনি তার্কিক ও উপস্থাপক হিসেবেও আত্মপ্রকাশ করেন। ১৯৭৬ সালে বাংলাদেশের টেলিভিশনে প্রচারিত বিতর্ক প্রতিযোগিতা “তর্ক যুক্তি তর্ক” অনুষ্ঠানে তিনি শ্রেষ্ঠ বক্তার পুরস্কার লাভ করেন।
ন্যাশনাল পলিটেকনিক কলেজ
একাডেমিক কার্যক্রম
একাডেমিক কার্যক্রম বছরে ২টি সেমিস্টারে ক্রেডিট পদ্ধতিতে সম্পন্ন হয়।
মিঠু সেন
মিঠু সেন একজন ভারতীয় ভাববাদী শিল্পী। তিনি জন্মগ্রহণ করেন ১৯৭১ সালে পশ্চিমবঙ্গে।
প্রাথমিক জীবন এবং শিক্ষা
সেন ১৯৭১ সালে পশ্চিমবঙ্গে জন্মগ্রহণ করেন এবং পশ্চিমবঙ্গের শান্তিনিকেতনের বিশ্বভারতী বিশ্ববিদ্যালয়ের কলা ভবন থেকে চিত্রকলায় স্নাতক এবং স্নাতকোত্তর ডিগ্রি অর্জন করেন। তিনি পরে ২০০০-২০০১ সালে যুক্তরাজ্যের চার্লস ওয়ালেস ইন্ডিয়া ট্রাস্ট অ্যাওয়ার্ডে গ্লাসগো স্কুল অফ আর্ট-এ স্নাতকোত্তর প্রোগ্রাম (দর্শন) সম্পন্ন করেন। সেনের বাংলা কবিতা সংগৃহীত খণ্ডে প্রকাশিত হয়েছে, সেইসাথে ম্যাগাজিন ও জার্নালে প্রকাশিত হয়েছে যখন তিনি অল্প বয়সী ছিলেন।
ব্যক্তিগত জীবন
সেন নতুন দিল্লিতে বসবাস করে এবং সেখানে কাজ করেন। তিনি একজন উত্সাহী ভ্রমণকারী.
উচ্চ মিশর
উচ্চ মিশর (صعيد مصر Ṣaʿīd Miṣr, সংক্ষেপে الصعيد, স্থানীয়ভাবে: , ⲙⲁⲣⲏⲥ) হল মিশরের দক্ষিণ ভাগ। দক্ষিণে নুবিয়া ও উত্তরে নিম্ন মিশরের মধ্যবর্তী নীল নদের দুই পার্শ্বস্থ এলাকা নিয়ে এই অঞ্চল গঠিত।
প্রাচীন কালে উচ্চ মিশর পরিচিত ছিল tꜣ šmꜣw নামে, যার অর্থ ছিল "নলখাগড়ার দেশ" বা "সেজের দেশ"। মনে করা হয় কথিত থিনাইট কনফেডারেসির শাসকবর্গ এটিকে একত্রিত করেন। তৃতীয় নাকাদা পর্যায়ে তাঁরা তাঁদের প্রতিযোগী শহরগুলিকে আত্মসাৎ করেছিলেন। আদি রাজবংশীয় যুগে উচ্চ ও নিম্ন মিশরের রাজনৈতিক ঐক্য ঘোষিত হয়। প্রাচীন মিশরের শেন্ট জোড়া মুকুটের মতো সার্বভৌমত্বের প্রতীকের মধ্যে উচ্চ ও নিম্ন মিশর অন্তর্ভুক্ত ছিল। ধ্রুপদি যুগের পরেও উচ্চ মিশর একটি ঐতিহাসিক পার্থক্য বজায় রেখেছিল।
নাশিদ কামাল
শিক্ষা
নাশিদ হলিক্রস গার্লস হাই স্কুল থেকে ১৯৭৩ সালে এসএসসি পরীক্ষায় অবতীর্ণ হয়ে মেয়েদের মেধাতালিকায় ৭ম স্থান অধিকার করেন। হলিক্রস কলেজ থেকে ১৯৭৫ সালে এইচএসসি পরীক্ষায় সমন্বিত মেধাতালিকায় ২য় স্থান লাভ করেন। এরপর ঢাকা বিশ্ববিদ্যালয় এর পরিসংখ্যান বিষয়ে স্নাতক শ্রেণিতে পড়ালেখা করেন এবং ১৯৮০ সালে নিজের বিভাগে প্রথম শ্রেণিতে প্রথম হন। এরপর তিনি কানাডার কার্লেটন বিশ্ববিদ্যালয় (অটায়া) থেকে ১৯৮২ সালে গণিত বিষয়ে স্নাতকোত্তর ডিগ্রি লাভ করেন। তিনি লন্ডন এর ক্যামডেন এ ‘লন্ডন স্কুল অভ হাইজিন অ্যান্ড ট্রপিক্যাল মেডিসিন’ (LSHTM)  এ মেডিকেল ডেমোগ্রাফিতে ডক্টোরাল ডিগ্রির জন্য যান এবং ১৯৯৬ সালে পিএইচডি লাভ করেন।
গবেষণাক্ষেত্রে
কামালের প্রফেশনাল ক্যারিয়ার শুরু হয় ১৯৮৩ সালে, যখন তিনি ICDDRB যোগদান করেন। তিনি সেখানে তিন বছর কাজ করেন। তিনি বাংলাদেশ এবং সুদানের হয়ে UNFPA-এর উপদেষ্টা ও ছিলেন। তার প্রকাশনা বহুল স্বীকৃত স্বাস্থ্য জার্নাল- দ্য ল্যানসেট সহ ২৫টিরও বেশি পিয়ার রিভিও জার্নালে প্রকাশিত হয়েছে।
শিক্ষাক্ষেত্রে
কামাল ১৯৮৬ সালে ঢাকা বিশ্ববিদ্যালয়ের পরিসংখ্যান গবেষণা ও শিক্ষণ ইনস্টিটিউট (আই.এস.আর.টি) তে নিযুক্ত হন। পরবর্তীতে, তিনি ইনডিপেন্ডেন্ট বিশ্ববিদ্যালয়ে (IUB) জনসংখ্যা-পরিবেশ ডিপার্টমেন্টের প্রধান হয়ে ১৯৯৬ সালে যোগদান করেন এবং ২০১০ সালে, নর্থ সাউথ বিশ্ববিদ্যালয় এর জীব পরিসংখ্যান বিভাগের প্রফেসর হয়ে আসার আগ পর্যন্ত এ দায়িত্ব পালন করেন। তিনি বর্তমানে পরিসংখ্যানের সহকারী প্রফেসর হয়ে BRAC Business School, ব্র্যাক বিশ্ববিদ্যালয়-এ কর্মরত আছেন।
কন্ঠশিল্পী
নাশিদ কামাল চার দশক ধরে গান গেয়ে যাচ্ছেন। নজরুল গীতিশিল্পী হিসেবে সুখ্যাতি এবং বাংলা লোক সংগীত পরিবেশনের জন্য তিনি বহুলভাবে পরিচিত। তিনি ক্লাসিক্যাল এবং সেমি-ক্লাসিক্যাল সংগীত শিল্পী হিসেবে ও পরিচিত। তাছাড়া, তিনি উর্দু গজল গান ও গেয়ে থাকেন। বাংলা এবং উর্দু গান গাওয়ার পাশাপাশি, তিনি অনেক বিদেশি ভাষায় যেমন- জাপানী, চীনা, রোমানিয়ান এবং টার্কি ভাষায় ও গান গেয়েছেন। নজরুল গীতি, গজল এবং লোক সংগীত সহ কামালের এগারটি রেকর্ডেড গানের এ্যালবাম আছে। যখন থেকেই তিনি শিশু শিল্পী হিসেবে গান শুরু করেন, তখন থেকেই তিনি বাংলাদেশ ও ভারতের বিভিন্ন রেডিও এবং টেলিভিশন স্টেশনে নিয়মিত সংগীত পরিবেশন করে আসছেন।
গুডউইভ ইন্টারন্যাশনাল
গুডউইভ ইন্টারন্যাশনাল, যে সংস্থা ইতিপূর্বে রাগমার্ক নামে পরিচিত ছিল, এটা হল একটি অলাভজনক সংস্থাসমূহের জালবুনুনি যারা গালিচা/কম্বল তৈরির শিল্পে বেআইনি শিশুশ্রম বন্ধ করার জন্যে নিবেদিত। শিশু অধিকার নিয়ে সক্রিয় কর্মী এবং নোবেল শান্তি পুরস্কার বিজয়ী কৈলাশ সত্যার্থী ১৯৯৪ খ্রিস্টাব্দে এই সংস্থা প্রতিষ্ঠা করেছিলেন।   এই সংস্থা কোম্পানিগুলোকে এক শংসাপত্র প্রদান করার একটা কার্যক্রম চালু করেছে যেখানে তাদের পণ্য শিশুশ্রম ছাড়াই তৈরি হয়, পরিদর্শন করার পর সেই সম্পর্কিত লোগো যুক্ত করার অনুমতি দেয়।  পণ্য-ভিত্তিক মাল্টিস্টেকহোল্ডার গভর্ন্যান্স গ্রুপের এটা একটা প্রকৃষ্ট উদাহরণ।
গণমাধ্যমে সম্প্রচার
পৃথিবী জুড়ে সংবাদ মাধ্যমগুলো রাগমার্ক (বর্তমানে গুডউইভ নামে পরিচিত) সম্পর্কে এক বিস্তৃত সংবাদ সম্প্রচার করেছিল। উদাহরণস্বরূপ, পিবিএস নিউজআওয়ার সংবাদ দিয়েছিল, "গুডউইভ একটা উৎপাদক লেবেলিং পদ্ধতি চালু করেছে যাতে বলা হয় যে, গালিচা/কম্বল তৈরি করতে কোনো শিশুশ্রম ব্যবহার করা হয়নি।" সান ফ্রান্সিস্কো ক্রনিকল পত্রিকার বয়ান, এই প্রতিষ্ঠান "ভারত, নেপাল এবং পাকিস্তানের হাতে সেলাই করা গালিচা/কম্বল শিল্পের সংস্কার কার্যে ভীষণভাবে সহায়তা করেছে।" দ্য গার্ডিয়ান বলেছে, "গুডুইভের  মডেল কেন্দ্রগুলো সরবরাহ ব্যবস্থার প্রতিটি স্তরে ব্যাপকভাবে পর্যবেক্ষণ করেছে; " দ্য ফিলাডেলফিয়া ইনকয়ারার এই বলে শেষ করেছে যে, "রাগমার্ক শুধুই একটা গুণমানের প্রতীক নয়। এই হাতে সেলাই করা গালিচা/কম্বল যখন ক্রেতা সাধারণের হাতে যায়, তখন তাদের কাছে একটাই বার্তা প্রতিষ্ঠানের তরফ থেকে দেওয়া হয় যে, এই দ্রব্য উৎপাদন পদ্ধতিতে কোথাও শিশুশ্রম ব্যবহৃত হয়নি।" বেলফাস্ট শহরের চ্যানেল ৪ নিউজের পর্যবেক্ষণ ছিল, "রাগমার্ক হল একটা শ্রেষ্ঠ পরিকল্পনা যেখানে নিশ্চিন্ত হওয়া যায় যে, এই গালিচা/কম্বল দাস শ্রমিকদের দ্বারা তৈরি নয়।"
গুডউইভ গুণমান
২০০৯ খ্রিস্টাব্দে রাগমার্ক ইন্টারন্যাশনাল তাদের শংসাপত্র প্রদানের ধরন পুনর্নবীকরণ করে গুডউইভ গুণমানভিত্তিক লেবেলের শংসাপত্র প্রদান চালু করেছিল। প্রতিষ্ঠানেরও পুনর্নবীকরণ করে গুডউইভ ইন্টারন্যাশনাল নাম দিয়েছিল। শংসাপত্র প্রদান করার জন্যে দরকার হয় তিন রকমের সাধারণ নীতি এবং সেক্টর-বিশিষ্ট নীতিতে হয় গালিচা/কম্বল অথবা গৃহস্থালির বয়ন, যেখানে যেটা প্রযোজ্য তার মূল্যায়ন। সাধারণ গুণমানগুলো হল:
বর্তমানে আন্তর্জাতিক জালবুনুনির অন্তর্গত উৎপাদনকারী রাষ্ট্রের কার্যালয়গুলো আছে ভারত, নেপাল এবং আফগানিস্তানে; এবং উপভোক্তা দেশের প্রকল্পগুলো আছে যুক্তরাষ্ট্র, যুক্তরাজ্য এবং জার্মানিতে। গুডউইভ ইন্টারন্যাশনালের সারা ইউরোপ এবং উত্তর আমেরিকায় শংসাপত্র দেওয়ার জন্যে দায়িত্ব আছে।
ভাগনরী
ভাগনরী ভারতে বসবাসকারী একটি হিন্দু বেলুচ সম্প্রদায়। তারা মূলত দক্ষিণ বেলুচিস্তান অঞ্চলের মানুষ। ভারত বিভাগের পরে তারা ভারতে চলে এসেছিল।
ইতিহাস
বহু সম্প্রদায়ের মধ্যে যারা কয়েক দশক ধরে মুম্বাইকে তাদের আবাসস্থল বানিয়েছে তাদের মধ্যে একটি সম্প্রদায় হল ভাগনরী। ভাগনরীরা দক্ষিণ বেলুচিস্তানের সমভূমিতে ভাগ শহরের বাসিন্দা ছিল। একটি মুসলিম অধ্যুষিত অঞ্চলে ব্যবসা ও ব্যবসায়িক কর্মকাণ্ডের সাথে জড়িত থাকার কারণে, এই সম্প্রদায়ের অনেকেই ভাল সুযোগের সন্ধানে অন্য অঞ্চলে চলে যায়। তাদের মধ্যে অনেকেই অবিভক্ত ভারতে এসে সিন্ধু এবং পাঞ্জাব সহ বেশ কিছু এলাকায় বসতি স্থাপন করেছিল। অবশেষে ১৮৭০ এর দশকে তারা করাচি শহরে থাকতে শুরু করে। দেশ বিভাজনের পর, তারা ভারতে চলে আসে এবং মুম্বাই ও ভারতের অন্যান্য অংশে বসতি স্থাপন করে। এখন তারা পৃথিবীর অন্যান্য দেশে ভারতীয় অধিবাসী সম্প্রদায় হিসেবে সংযুক্ত আরব আমিরাত, মার্কিন যুক্তরাষ্ট্র, কানাডা এবং অস্ট্রেলিয়ার মত অঞ্চলে ছড়িয়ে পড়েছে।
শ্রী ভাগনরী পঞ্চায়েত
শ্রী ভাগনারী পঞ্চায়েত হল ভাগনরী সম্প্রদায়ের সংগঠন। এটির স্থাপনা করেছিলেন তাকান্দাস হেমরাজ কাটারিয়া, যিনি ভাগনরী সম্প্রদায়কে পাকিস্তান থেকে ভারতে চলে আসতে সহায়তা করেছিলেন। তিনি ভাগনরী পরিবার গুলির জন্য মুম্বাইয়ে কাটারিয়া বসতিও তৈরি করেছিলেন। মাহিমের বীর সাভারকর মার্গের সাথে পূর্ব মাতুঙ্গার সংযোগকারী রাস্তাটির নাম তাঁর স্মৃতিতে টিএইচ কাটারিয়া মার্গ রাখা হয়েছে।
সম্প্রদায়ের পঞ্চায়েতের প্রথম নথিভুক্ত ইতিহাস রয়েছে ১৯৩০ সালে। পঞ্চায়েত কাজ করে তাদের সদস্যদের কল্যাণের জন্য, এছাড়াও বৈবাহিক সংযোগ এবং সম্প্রদায়কে একত্রিত করার কাজও তারা করে। সম্প্রদায়ের দ্বারা কথ্য ভাষা হল সারাইকি, এটি পাকিস্তানের একটি সাধারণ উপভাষা। সম্প্রদায়ের প্রবীণ সদস্যরা এই ভাষায় কথা বলেন। অল্পবয়সীরা এটা বুঝতে পারে কিন্তু তারা বেশিরভাগই এই ভাষা বলে না।
জনসংখ্যা
সম্প্রদায়টি প্রায় এক হাজার পরিবার নিয়ে গঠিত। তারা মাহিমে, প্রধানত মাহিমের বীর সাভারকর মার্গের কাটারিয়া কলোনিতে থাকে। এটি ১৯৬১ সালে নির্মিত হয়েছিল, একই সঙ্গে মুম্বাইয়ের অন্য অনেক স্থানে তাদের কলোনি স্থাপিত হয়েছিল। ভারত ছাড়াও বিশ্বের অন্যান্য অনেক দেশ, প্রধানত সংযুক্ত আরব আমিরাত, মার্কিন যুক্তরাষ্ট্র, কানাডা, অস্ট্রেলিয়া ইত্যাদি অঞ্চলে তাদের বসতি আছে।
ক্রিয়া (যোগ)
ক্রিয়া (क्रिया, আক্ষরিক অর্থে 'কাজ, প্রচেষ্টা') বলতে সাধারণত নির্দিষ্ট ফল অর্জনের জন্য "সম্পূর্ণ কর্ম", কৌশল বা যোগ শৃঙ্খলার মধ্যে অনুশীলনকে বোঝায়।
বুৎপত্তি
ক্রিয়া সংস্কৃত শব্দ, যা সংস্কৃত মূল কৃ থেকে উদ্ভূত, যার অর্থ 'করতে'। ক্রিয়া অর্থ 'কাজ, প্রচেষ্টা'। কর্ম শব্দটিও সংস্কৃত মূল  कृ থেকে উদ্ভূত হয়েছে, যার অর্থ 'করতে, তৈরি করা, সম্পাদন করা, সম্পন্ন করা, কারণ, প্রভাব, প্রস্তুত করা, গ্রহণ করা'। কর্ম শব্দটি মৌখিক প্রত্ন-ইন্দো-ইউরোপীয় মূল ক্বের- এর সাথে সম্পর্কিত।
মূল কর্ (কৃ) প্রাচীন সংস্কৃত সাহিত্যে সাধারণ, এবং এটি ঋগ্বেদ, অন্যান্য বেদ, উপনিষদ, পুরাণ এবং হিন্দু মহাকাব্যের ধারণা ব্যাখ্যা করার জন্য নির্ভর করা হয়।
অনুশীলন
পতঞ্জলির যোগসূত্র ২.১ শ্লোক তিন ধরনের ক্রিয়াকে সংজ্ঞায়িত করে, যথা তপস (তপস্যা ভক্তি), স্বাধ্যায় (নিজের বা শাস্ত্রের অধ্যয়ন), এবং ঈশ্বরপ্রণিধান (উচ্চ চেতনার প্রতি ভক্তি বা আত্মসমর্পণ)।
যোগিক শুদ্ধিকরণ বা শতকর্মকে কখনও কখনও শতক্রিয়া (ছয়টি ক্রিয়া) বলা হয়।
পরমহংস যোগানন্দ দ্বারা প্রতিষ্ঠিত ক্রিয়াযোগ দর্শনটি প্রাণায়াম কৌশলের উপর কেন্দ্রীভূত।
ইয়াম্নায়া সংস্কৃতি
ইয়াম্নায়া সংস্কৃতি (Yamnaya culture), ইয়াম্না সংস্কৃতি (Yamna culture), পিট গ্রেইভ সংস্কৃতি (Pit Grave culture) বা অকার গ্রেইভ সংস্কৃতি (Ochre Grave culture), ইয়াম্নায়া দিগন্ত (Yamnaya Horizon) নামে পরিচিত। এটি তাম্র যুগের শেষ পর্যায় থেকে ব্রোঞ্জ যুগের প্রথম পর্যায় পর্যন্ত একটি নৃতাত্ত্বিক সংস্কৃতি ছিল। (তাম্রযুগ বা চ্যালকোলিথিক যুগ বা এনিওলিথিক যুগ হচ্ছে কোন অঞ্চলে নব্যপ্রস্তরযুগ বা নিওলিথিক যুগ থেকে ব্রোঞ্জযুগে পদার্পণের মধ্যবর্তী একটি যুগ। এই সময়ে প্রথম তামা হিসেবে ধাতব বস্তুর ব্যবহার দেখা যায়।) এই সংস্কৃতির অবস্থান ছিল বর্তমান ইউক্রেনের দক্ষিণ বাগ (Southern Bug), বর্তমান ইউক্রেন ও মলদোভা এর নিস্তার (Dniester) এবং বর্তমান রাশিয়া ও কাজাখস্তানের ইউরাল (Ural) নদীর মধ্যবর্তী অঞ্চলে (পন্টিক-কাস্পিয়ান স্তেপ), এবং খ্রিস্টপূর্ব ৩৩০০ অব্দ থেকে খ্রিস্টপূর্ব ২৬০০ অব্দ পর্যন্ত এটি বর্তমান ছিল। এই নামটি এসেছে এদের সমাধি দেবার ঐতিহ্যের বৈশিষ্ট্য থেকে। Ямная (ল্যাতিন অক্ষরে yamnaya, বাংলা অক্ষরে ইয়াম্নায়া ) হচ্ছে একটি রুশ বিশেষণ, যার অর্থ হল কূপ (pit, রুশ ভাষায়া yama) সম্পর্কিত। এই সংস্কৃতির লোকেরা একটি ঘরের মত সরল কূপ খনন করে সেখানে মৃতদেহকে রেখে মাটি বা পাথরের ঢিপি (Tumulus বা Kurgan) বানিয়ে সমাধিস্ত করত।
ইয়াম্নায়া সংস্কৃতির লোকেরা ছিল পূর্ব ইউরোপীয় শিকারী-সংগ্রাহক বা পূর্বাঞ্চলীয় শিকারী সংগ্রাহক (EHG) এবং ককেশীয় শিকারী-সংগ্রাহকদের (CHG) সাথে সম্পর্কিত লোকেদের মধ্যকার জিনগত মিশ্রণের ফল। এই পূর্বপুরুষীয় উপাদান যুক্ত জনগোষ্ঠীকে পশ্চিমাঞ্চলীয় স্তেপ চারণজীবী (Western Steppe Herders বা WSH) বলা হয়। আফানাসিয়েভো সংস্কৃতির (Afanasievo culture) (খ্রি. পূ. ৩৩০০ - ২৫০০ অব্দ) সাথে তাদের বস্তুগত সংস্কৃতির খুব মিল ছিল। প্রাথমিকভাবে তারা যাযাবর হিসেবে জীবন যাপন করত, তাদের সরদারি ব্যবস্থা ছিল, আর ছিল চাকাযুক্ত ঠেলাগাড়ি যা দিয়ে তারা বিশাল পশুর পালকে নিয়ন্ত্রণ করতে পারত।
তারা পরবর্তীকালের অন্তিম নব্যপ্রস্তরযুগীয় সংস্কৃতির সাথে ঘনিষ্ঠভাবে সম্পর্কযুক্ত ছিল যা ইউরোপ ও মধ্য এশিয়া জুড়ে ছড়িয়ে গিয়েছিল। এই অন্তিম নব্যপ্রস্তরযুগীয় সংস্কৃতিগুলোর মধ্যে বিশেষ করে কর্ডেড অয়ার সংস্কৃতি (Corded Ware culture) (প্রায়. খ্রি. পূ. ২৯০০ - ২৩৫০ অব্দ), বেল বিকার সংস্কৃতি (Bell Beaker culture) (প্রায়. খ্রি. পূ. ২৮০০ - ২৩০০ অব্দ), সিন্তাশতা সংস্কৃতি (Sintashta culture) (খ্রি. পূ. ২১০০ - ১৮০০ অব্দ), অ্যান্ড্রোনোভো সংস্কৃতি (Andronovo culture) (প্রায় খ্রি. পূ. ২০০০ - ৯০০ অব্দ), এবং স্রুবনায়া সংস্কৃতিতে (Srubnaya cultures) (খ্রি.পূ. ১৮শ শতক থেকে ১২শ শতক) ইয়াম্নায়া সংস্কৃতির বিভিন্ন বিষয় উপস্থিত ছিল। জিনগত গবেষণাগুলো বলছে, ইয়াম্নায়া সংস্কৃতির লোকেদের জিনের একটা বিশাল অংশ এসেছে তাদের স্তেপ অঞ্চলে পূর্বপুরুষদের থেকে।
ইয়াম্নায়া সংস্কৃতিকে পরবর্তি প্রত্ন-ইন্দো-ইউরোপীয়দের সাথে সম্পর্কিত করা হয়, অর্থাৎ মনে করা হয় এই সংস্কৃতির লোকেরাই শেষের দিকের প্রোটো-ইন্দো-ইউরোপীয় বা প্রত্ন-ইন্দো-ইউরোপীয়-ভাষায় কথা বলত। আর এরাই হল প্রোটো ইন্দো ইউরোপীয় ভাষার উওরহাইমাট (Urheimat) হবার জন্য সবচেয়ে শক্তিশালী প্রার্থী। কোন প্রোটো ল্যাংগুয়েজ বা আদি ভাষার উওরহাইমাট বলতে বোঝায় সেই ভৌগোলিক এলাকা যেখানে সেই ভাষার ভাষাভাষীদের উৎপত্তি হয়েছিল।
সংস্কৃতি
ইয়াম্নায়া সংস্কৃতির উৎপত্তি ডন-ভোলগা অঞ্চলে (ডন নদী ও ভলগা নদীর অববাহিকায়), এবং এই সংস্কৃতি খ্রিস্টপূর্ব ৩৩০০ অব্দ থেকে খ্রিস্টপূর্ব ২৬০০ অব্দ পর্যন্ত স্থায়ী ছিল। ইয়াম্নায়া সংস্কৃতির প্রাথমিক আঞ্চলিক পর্যায়কে মিখায়লভকা সংস্কৃতি (Mikhaylovka culture) (খ্রিস্টপূর্ব ৩৬০০ - ৩০০০ অব্দ) নাম দেয়া হয়। এর পূর্বে ছিল ভোলগা ভিত্তিক খ্‌ভালিন্‌স্ক সংস্কৃতি (Khvalynsk culture) (প্রায় খ্রি.পূ. ৪৯০০ - ৩৫০০ অব্দ) এবং ডন ভিত্তিক রেপিন সংস্কৃতি (Repin culture) (প্রায় খ্রি. পূ. ৩৯৫০ - ৩৩০০ অব্দ) । এই দুই সংস্কৃতির শেষের দিককার মৃৎপাত্রগুলোর সাথে প্রাথমিক ইয়াম্নায়া সংস্কৃতির মৃৎপাত্রের মধ্যে তেমন পার্থক্য দেখা যায় না। এছাড়া ইয়াম্নায়া সংস্কৃতির সাথে এর পূর্বের সামারা সংস্কৃতির (Samara culture) (খ্রি.পূ. পঞ্চম সহস্রাব্দ) মধ্যে অবিচ্ছিন্নতার সম্পর্ক ছিল, অর্থাৎ একই অঞ্চলে সামারা সংস্কৃতির পরপরই খ্‌ভালিন্‌স্ক সংস্কৃতি আসে, ও তার পরপরই ইয়াম্নায়া সংস্কৃতি আসে। এই তিন সংস্কৃতি অবিচ্ছিন্ন ছিল। এই সামারা সংস্কৃতিও ছিল তাম্রযুগীয় ও এর বেশিরভাগ মানুষই ছিল শিকারী সংগ্রাহক। আবার ইয়াম্নায়া সংস্কৃতিতে কাছাকাছি অঞ্চলেরই পূর্বের নিপার-ডনেটস সংস্কৃতি (Dnieper–Donets culture) (খ্রি.পূ. ৫ম থেকে ৪র্থ সহস্রাব্দ) প্রভাব রয়েছে। এই নাইপার-ডনেটস সংস্কৃতি ছিল মধ্যপ্রস্তরযুগীয়, এবং সামারা সংস্কৃতির তুলনা অধিক পরিমাণে কৃষিভিত্তিক। এনথনি (২০০৭) গবেষণাটি অনুসারে, প্রাথমিক ইয়াম্নায়া সংস্কৃতি প্রায় খ্রি.পূ. ৩৪০০ থেকে ৩২০০ অব্দের মধ্যে দ্রুত পন্টিক-কাস্পিয়ান স্তেপ অঞ্চল জুড়ে ছড়িয়ে পড়েছিল।"ইয়াম্নায়া দিগন্তের ছড়িয়ে পড়া বলতে বোঝায় শেষ প্রত্ন-ইন্দো-ইউরোপীয় ভাষাভাষীদের পন্টিক-কাস্পিয়ান স্তেপ অঞ্চল জুড়ে ছড়িয়ে পড়ার বস্তুগত প্রকাশ। [...] ইয়াম্নায়া সংস্কৃতির দিগন্ত হল একটি উচ্চ গতিশীল অবস্থায় অভ্যস্ত হবার সামাজিক অভিযোজনের দৃশ্যমান নৃতাত্ত্বিক প্রকাশ, যেখানে স্তেপ অঞ্চলের ভ্রাম্যমাণ বাসস্থান থেকে আসা মানুষের বৃহৎ গোষ্ঠীকে ব্যাবস্থাপনা করার জন্য রাজনৈতিক অবকাঠামোর উদ্ভব হয়।"পাভেল দোলুখানভ এর মতে, ইয়াম্নায়া সংস্কৃতির বা পিট-গ্রেইভ সংস্কৃতির উদ্ভব বিভিন্ন স্থানীয় ব্রোঞ্জযুগের সংস্কৃতির সামাজিক উন্নয়নের প্রতিনিধিত্ব করে। এখানে প্রকাশ দেখা যায় "সামাজিক স্তরবিন্যাস এবং দলপতিকেন্দ্রিক যাযাবর সমাজকাঠামোর" যা অসমসত্ত্ব বা ভিন্ন ভিন্ন স্থানের সামাজিক গোষ্ঠীসমূহের মধ্যকার আন্তর্গোষ্ঠীয় সংযোগের মাধ্যমে শক্তিশালী হয়।